**Poštovani članovi Udruženja,**

Obraćamo vam se sa najnovijim informacijama i aktivnostima našeg Udruženja.

**Administrativne aktivnosti**

* Nakon decembarske sjednice, predali smo dokumentaciju Ministarstvu i dobili rešenje o promjeni podataka Udruženja. U toku je njihova izmjena u banci i Centralnom registru, nakon čega će administrativna dokumentacija biti kompletirana.
* U cilju unapređenja prisutnosti na društvenim mrežama (Instagram i Facebook), pribavili smo pet ponuda od agencija za vođenje profila. Na sjednici 26.02. , UO je prihvatio ponudu agencije Exacta, koja će naredna dva mjeseca voditi društvene mreže UANCG.

**Proširenje članstva**

* Radimo na proširenju članstva i ohrabrujemo vas da predložite kredibilne agencije koje bi mogle biti zainteresovane za priključenje Udruženju. Na osnovu vaših preporuka, poslaćemo pozivna pisma sa detaljima o benefitima članstva.
* Trenutno imamo sedam novih zahtjeva za prijem u članstvo, od kojih su dvije agencije već ispunile uslove i uplatile članarinu, dok su ostale u procesu. Takođe, poslali smo poziv za članstvo trima agencijama i očekujemo njihov odgovor.

**Odluke Upravnog odbora**

Upravni odbor je na sastanku održanom, 26.02.2025.g. u punom sastavu, donio odluke o:

* izboru agencije za vođenje društvenih mreža- agencija Exacta-premium paket, na period od 2 mjeseca (ponuda u prilogu)
* potvrdi prijema novih članova Udruženja- agencija Adriatic Dream Estate iz Budve i Master Real Estate iz Podgorice. Uslovno su, do ispunjenja svih uslova, tj uplate članarine, primljeni i: Concord nekretnine Podgorica, Violet investment Podgorica, Taluma real estate Podgorica, Dom-home real estate Podgorica, Freeman Properties Ulcinj, Egzistencija nekretnine Nikšić i Nekretnine Budva iz Budve.
* usvajanju teksta Etičkog kodeksa, koji će biti predložen I razmatran na sledećoj sjednici Skupštine (tekst u prilogu).

**Zalagaćemo se za rešavanje problema nelegalnog poslovanja**

* Više puta smo se obraćali Tržišnoj inspekciji i Poreskoj upravi, direktno i preko Privredne komore, u vezi sa problemom nelegalnog obavljanja delatnosti. Nažalost, odgovori su izostali, uz obrazloženje da trenutno ne postoji nadležna institucija dok ne bude usvojen novi Zakon.
* Kolega Veselin Dragaš kontaktirao je Privrednu komoru sa molbom da se Ministarstvu ekonomskog razvoja uputi zahtjev za konačno utvrđivanje nadležnosti u oblasti posredovanja u prometu nekretnina.

**Saradnja sa Privrednom komorom i CEPI**

* Predsjednik Upravnog odbora Stefan Mišković prisustvovao je sastanku u Privrednoj komori CG 18. februara 2025. godine, povodom formiranja Grupacije. Očekujemo verifikaciju članstva tokom marta.
* Kolege Stefan Mišković i Veselin Dragaš započeli su pregovore sa CEPI-jem (Evropska oznaka kvaliteta za profesionalce u oblasti nekretnina). Članstvo u CEPI-ju donijelo bi brojne benefite Udruženju i članovima.

**Napredak na zakonodavnom planu**

* Zakon o posredovanju u prometu nekretnina ušao je u skupštinsku proceduru 6. decembra 2024. godine i trenutno čeka na raspravu.
* Na nivou UO započet je rad na izradi Nacrta opštih uslova poslovanja u skladu sa predloženim zakonom, kao I dvije verzije Ugovora o posredovanju-za fizička I pravna lica, koji bi do sledeće sjednice trebali biti spremni kao predlog za sve članove Udruženja.
* Početkom marta planiramo prikupljanje dokumentacije neophodne za usklađivanje sa Zakonom o sprečavanju pranja novca. Angažovali smo eksperta iz ove oblasti koji će pripremiti potrebne materijale za članove Udruženja.

**Medijska prisutnost i promocija**

* Udruženje je aktivno u medijima. Koleginica Snežana Vlaović govorila je za RTCG o porezima vezanim za izdavanje smeštaja, kao i za Prvu TV I Gradsku TV o cijenama nekretnina. O stanju tržišta nekretnina za Radio CG govorila je Nataša Grdinić, a za TV E, kolege iz Innekretnina. Predsjednik Stefan Mišković u ime UANCG dao je izjavu za dnevne novine Dan o aktuelnim projektima I cijenama nekretnina.

**Finansijsko stanje i planovi**

* Prema izveštaju knjigovođe, stanje na računu Udruženja na dan 1. januara 2025. godine iznosi **12.643,09 eura**.
* Tekst konkursa za menadžera Udruženja je utvrđen I usvojen na sastanku UO i biće objavljen do petka 07.03.2025.g. na portale zaposli.me I prekoveze.me, kao I na LinkedIn stranici Udruženja, pa ukoliko imate predlog, možete poslati prijavu.
* Sljedeća sjednica Udruženja planirana je za prvu polovinu aprila, a organizacione pripreme su već u toku.

**Vaša podrška je ključna!**

Pozivamo sve članove da se aktivno uključe u rad Udruženja i doprinesu njegovom daljem razvoju. Ukoliko imate predloge, sugestije ili primjedbee na dostavljeni izveštaj, slobodno ih podelite. Takođe, ukoliko imate saznanja o nelegalnom poslovanju, ohrabrujemo vas da ih prijavite sekretaru, kako bismo mogli adekvatno reagovati.

Hvala vam na pažnji i podršci!

**S poštovanjem,**
Jovana Vlahović
Sekretar UANCG